open-index/open-wikipedia-markdown huggingface dataset:
Margrethe Vestager

**Margrethe Vestager** (født 1968) er en dansk politiker (RV). Hun var fra 2014 til 2019 europakommissær i Juncker-kommisjonen og ble i 2019 valgt som ledende visepresident i Von der Leyen-kommisjonen. Vestager har vært leder i Radikale Venstre, medlem av Folketinget og minister i flere danske regjeringer.

## Liv og virke

### Bakgrunn
Hun er datter av sogneprestene Hans Vestager og Bodil Tybjerg, som begge var aktive i Radikale Venstre. Margrethe Vestager har siden 1994 vært gift med adjunkt Thomas Jensen, som hun har to barn med.

Vestager har økonomisk utdannelse som cand.polit. fra Københavns Universitet fra 1993. Etter to år som fullmektig i finansdepartementet ble hun ansatt i det nyopprettede direktoratet Økonomistyrelsen, som hadde ansvar for finans- og resultatstyring i statsforvaltningen. Her var hun spesialrådgiver 1995–1997 og sekretariatsleder 1997–1998.

### Politisk karriere
Margrethe Vestager ble innvalgt til Folketinget fra Esbjerg krets for perioden 1988–1992, og ledet Radikale Venstres partiorganisasjon 1993–1997. Vestager var undervisnings- og kirkeminister, senere kun undervisningsminister, i Poul Nyrup Rasmussens fjerde regjering 1998–2001. Hun ble nominert til Folketinget fra Fredensborg krets og valgt fra Frederiksborg amtskrets 2001–2007, deretter nominert fra Rudersdal krets og valgt fra Nordsjællands storkrets 2007–2014.

Hun var økonomi- og innenriksminister samt visestatsminister i Helle Thorning-Schmidts regjeringer 2011–2014 og politisk leder i Radikale Venstre 2007–2014. I august 2014 ble hun utpekt som dansk EU-kommissær for konkurransepolitikk i Juncker-kommisjonen. Vestager ble i juli 2019 nominert og i november samme år valgt som ledende visepresident i Von der Leyen-kommisjonen, med arbeidsområdet *Et Europa som er klar for den digitale tidsalder*. Hun har blitt kjent for sin kamp for å få multinasjonale bedrifter til å betale mer skatt i de land der de er virksomme i.

## Referanser


## Eksterne lenker
* 
* 
*
Bård Monsen

**Bård Monsen** (født 10. april 1978) er en norsk fiolinist, hovedsakelig innen kammermusikk. Han er ansatt som universitetslektor ved Institutt for musikk, NTNU, og har tidligere arbeidet både ved Universitetet i Agder og Barratt Due musikkinstitutt.

## Biografi
I ung alder vant han Ungdommens strykemesterskap to ganger. Han har studert ved Barratt Due musikkinstitutt under blant andre Alf Richard Kraggerud og Stephan Barratt-Due og fullførte senere diplomstudium ved Indiana University. Han har opptrådt flere ganger på kammermusikkfestivaler og andre festivaler i Norge, og har i tillegg spilt en rekke konserter i Europa, Amerika og Asia med ulike orkester. Ved flere anledninger har han vært kapellmester for Oslo Camerata og TrondheimSolistene.

Siden 1998 har han samarbeidet mye med fiolinist Henning Kraggerud. Sammen med Kraggerud, Lars Anders Tomter (bratsj) og Ole Eirik Ree (cello) ga han i 2009 ut *Ysaÿe – String Trios* med musikk av den belgiske fiolinisten og komponisten Eugène Ysaÿe. For albumet ble de nominert til Spellemannprisen 2009 i klassen klassisk.

## Diskografi
* 2009: *String Trio, "Le Chimay" / Sonata For 2 Violins / Cello Sonata* (Naxos), med Eugène Ysaÿe - Henning Kraggerud, Bård Monsen, Lars Anders Tomter, Ole Eirik Ree 
* 2017: *Interactions * (2L), med Gunnar Flagstad

## Referanser


## Kilder
* ad musicas informasjon om Monsen (Besøkt 2. juni 2016)

## Eksterne lenker
* Monsens profilside, NTNU
Tidevannsbølger

***Tidevannsbølger*** er et musikkalbum av Rune Rudberg, utgitt i 1994. 

## Sporliste

#«Tidevannsbølger» (Tom Pettersen) 3:22
#«Borte bra men hjemme best» (Rune Rudberg) 3:48
#«Shot Full of Love» (Bob McDill) 3:02
#«Hav, himmel og iskald snø» (Rudberg/Sennerud) 4:26
#«Har du sovet godt» (Henning Fries) 3:12
#«Stjerneskudd i natten» (Rune Rudberg) 4:04
#«Gamle Mack» (Sigvaldsen/Rudberg) 3:20
#«Et kjent og gammelt spill» (Longacre/Rudberg) 4:19
#«Falling Down» (Rune Rudberg) 3:45
#«Når en storm endrer kursen» (Rune Rudberg) 3:52
#«Brygga» (Sigvaldsen/Rudberg/Sennerud) 4:14
## Medvirkende
### Musikere
* Rune Rudberg - sang, gitar, kor, låtskriver 
* Tom Sennerud - gitarer, produsent, kor, låtskriver, tekniker, arrangement 
* Tormod Apeland - gitar 
* Yngve Eriksen - gitar
* Hasse Johnsen - gitar 
* John Petter Levang - bass, kor
* Morten Sand - steelgitar 
* Kjell Solem - tangenter, kor
* Trond Ihle - tangenter, kor 
* Geir Hilsen - trommer
* Ingar Nordberg - trommer, perkusjon 
* Tor E. Johansen - trommer

### Øvrige medvirkende
* Arve Sigvaldsen - co-produsent, låtskriver
* Patrik Tibell - tekniker, mix
* Tom Carlsen - tekniker, mix 
* Tom Pettersen - låtskriver 
* Susan Longacre - låtskriver
* Bob McDill - låtskriver
* Henning Fries - låtskriver

## Eksterne lenker
* Tidevannsbølger
Arianna Fontana

**Arianna Fontana** (født 14. april 1990 i Sondrio) er en italiensk skøyteløper som deltok i De olympiske vinterleker i 2006 i Torino, 2010 i Vancouver og 2014 i Sotsji.

Fontana vant en olympisk bronsemedalje i kortbaneløp på skøyter under Vinter-OL i 2006 i Torino. Hun var med på det italienske laget som kom på tredjeplass på 3000 meter stafett bak Sør-Korea og Canada.

Fire år senere, under Vinter-OL i 2010 i Vancouver, vant hun en ny bronsemedalje i kortbaneløp. Hun ble nummer tre på 500 meter for damer bak Wang Meng fra Kina og canadiske Marianne St-Gelais.

Hun tok gull, sølv og bronse under Vinter-OL 2018.

Under Vinter-OL 2022 i Beijing, tok hun ett gull og to sølv. 

Under Vinter-OL 2026 i Italia, tok hun ett gull og to sølv.  

## OL-medaljer
* 2018  Pyeongchang -  Gull kortbaneløp på skøyter, 500 meter damer  Italia
* 2018  Pyeongchang -  Sølv kortbaneløp på skøyter, 3000 meter stafett damer  Italia
* 2014  Sotsji -  Sølv kortbaneløp på skøyter, 500 meter damer  Italia
* 2006  Torino -  Bronse kortbaneløp på skøyter, 3000 meter stafett damer  Italia
* 2010  Vancouver -  Bronse kortbaneløp på skøyter, 500 meter damer  Italia
* 2014  Sotsji -  Bronse kortbaneløp på skøyter, 1 500 meter damer  Italia
* 2014  Sotsji -  Bronse kortbaneløp på skøyter, 3 000 meter stafett damer  Italia
* 2018  Pyeongchang -  Bronse kortbaneløp på skøyter, 1000 meter damer  Italia

## Referanser


## Eksterne lenker
*
Ole Eirik Ree

**Ole Eirik Roven Ree** (født 1976) er en norsk cellist, hovedsakelig innen kammermusikk.

Han har studert ved Barratt Due musikkinstitutt og tok senere doktorgrad ved Mason Gross School of the Arts. Han har spilt med Oslo Camerata, Fartein Valen Kvartetten og Kristiansund Festivalkvartett.

Sammen med fiolinistene Henning Kraggerud og Bård Monsen og bratsjist Lars Anders Tomter ga han i 2009 ut *Ysaÿe –String Trios* med musikk av den belgiske fiolinisten og komponisten Eugène Ysaÿe. For albumet ble de nominert til Spellemannprisen 2009 i klassen klassisk.

Ree underviser for tiden ved Barratt Due musikkinstitutt.

## Referanser

## Eksterne lenker
* 
*  Presentasjon hos Barratt Due musikkinstitutt
Furesø

**Furesø** er en innsjø nordøst på Sjælland i Danmark. Den ligger nordvest for København, og er med en dybde på 37,7 m landets dypeste.

Furesø hører til kommunene Furesø, Lyngby-Taarbæk og Rudersdal. Innsjøen har et areal på 9,41 km². Furesø hører til vassdraget Mølleåen, som munner ut i Øresund.

## Referanser

## Eksterne lenker
*
Jameson Adams

**Jameson Adams** (1880–1962) var en britisk utforsker av Antarktis og medlem av Nimrod-ekspedisjonen, den første ekspedisjonen ledet av Ernest Henry Shackleton i et mislykket forsøk på å nå Sydpolen. Likevel var han en av en gruppe på fire som har nådde polarplatået for første gang, og dermed viste vei til Sydpolen. Den 9. januar 1909 oppnådde de en «Farthest South» på 88° 23'S 162° 00'E, bare 97 nautiske mil fra Sydpolen, da de ble tvunget til å snu på grunn av forestående sult.

Adams ble ført i Rippingdale, Lincolnshire, som sønn av en lege og barnebarn av en kaptein i den indiske marinen. I en alder av tretten år sluttet han skolen for å gå inn i handelsflåten. I 1902 ble han fenrik i Royal Naval Reserve, og da han oppnådde graden løytnant var han en av de siste til å oppnå en sjøkapteins sertifikat under seil. Men han  ga opp en lovende karriere for å delta som andrekaptein under Ernest Shackletons Nimrod-ekspedisjon.

Da han returnerte fra Antarktis i 1909 gikk han inn i embedsverket, hvor han ett år senere ble utnevnt til sjef for Nord-Eastern Division of Employment Exchanges. Han ble senere kalt tilbake til sjøforsvaret ved utbruddet av første verdenskrig, og der ble han flaggløytnant for admiral Hood og kommandør over Dover Patrol. Etter en periode med spesialarbeid ved Ministry og Munitions ble han sendt til Flandern for å lede et batteri av marinens beleiringsvåpen. En stygg skade i hodet gjorde at han returnerte i 1917, hvorpå han ble tildelt Distinguished Service Order og Croix de Guerre for sine tjenester.

## Referanser


## Kilder
* Find-A-Grave site
Abby Elliott

**Abby Elliott** (født 16. juni 1987 i Wilton i Connecticut) er en amerikansk skuespiller og komiker, som er mest kjent fra tv-programserien ''Saturday Night Live''. Hun er den yngste kvinnen som noen gang har fått jobb i *Saturday Night Live*. Hun er også den første, og hittil den eneste, av ansatte i *Saturday Night Live*-staben som har en forelder som også har arbeidet i staben. Hennes far Chris Elliott arbeidet i *Saturday Night Live* sesongen 1994–1995.   

## Privatliv
Abby er datter av komikeren og skuespilleren Chris Elliott og hans kone Paula Niedert Elliott, som møttes da de begge jobbet hos Late Night with David Letterman. Chris jobbet som tekstforfatter og skuespiller, mens Paula jobbet som «talent booker» for programmet. I et intervju med David Letterman den 17. februar 2010 fortalte Abby at hun ble unnfanget i Los Angeles etter at faren hennes var med på å vinne en Emmy-pris i kategorien «Outstanding Writing in a Variety or Music Program» for Late Night with David Letterman. Den 17. juni 1987 annonserte David Letterman i programmet *Late Night with David Letterman* at to av programmets medarbeidere, Chris Elliott og hans kone Paula Niedert Elliott, hadde fått datteren Abby dagen før.  

Abby har også en søster som heter Bridey.

Abbys bestefar er Bob Elliott, best kjent fra komikerduoen Bob and Ray. Også han har deltatt i *Saturday Night Live* flere ganger.

## Filmografi
### Film
**[[No Strings Attached (film)|No Strings Attached]]* – Joy (2011)
**[[You've Reached the Elliotts]]* – Kristin (TV-film, 2006)

### TV
**[[Saturday Night Live]]* (51 episoder, 2008-2011)
**[[King of the Hill]]* – sekretær nr. 1/Melrose/hipster-jente (stemme) (3 episoder, 2008)
**[[Minoriteam]]* – computer (stemme) (1 episode, 2006)
**[[Late Show with David Letterman]] *(2 episoder, 2003-2010)

## Referanser


## Eksterne lenker
* 
* 
* 
* David Letterman - Abby Elliott & Her Stage Father Chris
* A Professionally Funny Family
John Storgårds

**John Gunnar Rafael Storgårds** (født 1963) er en finsk fiolinist og dirigent.

Han studerte fiolin ved Sibelius-akademiet i Helsingfors og senere ned Chaim Taub i Israel. Etter å ha spilt flere år i orkestre, returnerte han til Sibelius-akademiet for å studere dirigering.

Som dirigent har han dirigert og vært kunstnerisk leder for Chamber Orchestra of Lapland, Helsinki University Symphony Orchestra (1992–96), the Oulu Symphony Orchestra (1997–2000), the Tapiola Sinfonietta (2001–03) og Tampere Philharmonic Orchestra (2006–2009). Fra 2008 har han vært sjefdirigent for Helsingfors stadsorkester.

I 2009 ledet han Det skotske kammerorkester og solist Truls Mørk under innspillingen av *Plays Hallgrimson*. For albumet ble de nominert til Spellemannprisen 2009 i klassen samtidsmusikk.

## Referanser


## Eksterne lenker
* 
*
Ringkøbing Fjord

**Ringkøbing Fjord** er en grunn fjord (lagune) på Vestjylland. Den skilles fra Vesterhavet (Nordsjøen) av Holmsland Klit, men har en smal forbindelse ut mot havet ved Hvide Sande.

Ringkøbing Fjorder omtrent 30 km lang og 2-5 meter dyp. I fjordens sydvestlige hjørne ligger fuglereservatet Tipperne, mens byen Ringkøbing ligger nordøst for fjorden.

## Referanser

 


## Eksterne lenker
*
Suså (elv)

**Suså** eller **Susåen** er en elv i Danmark. Den utgjør Sjællands største (og Danmarks femte største) vannsystem, og er den lengste elven i det sydlige Sjælland. Den er 83 kilometer lang og har et nedbørfelt på .

Elven har sitt utspring i Tingerup Tykke ved Rønnede. Herfra slår den en bue mod nordvest og kommer forbi Haslev, Ringsted og Sorø og endelig sydover mod Næstved. Suså munner ut i Karrebæk Fjord sør for Næstved. Opprinnelig lå munningen ved Appenæs, lengst øst i fjorden, men i forbindelse med byggingen av Næstveds havnekanal ble elveløpet rettet ut og flyttet 2,3 kilometer mot vest.

## Referanser


## Eksterne lenker
*
Skjern Å

**Skjern Å** er ei elv i det vestlige Jylland i Danmark. Den er 94 kilometer lang, og Danmarks tredje lengste elv. Den har et nedbørfelt på , og med en middelvannføring på  er den Danmarks største elv regnet etter vannføring.

Elva har utspring i et lite tjern i Tinnet Krat i Vejle kommune, bare en halv kilometer nordvest for Gudenåens kilde. Den renner derfra mot nordvest og passerer gjennom innsjøene Rørbæk Sø (56 moh) og Kulsø (54 moh). Den renner deretter i vestlig retning og passerer like ved byene Brande, Tarm og Skjern, som den har navn etter.  Elva munner ut i den sørøstlige delen av Ringkøbing Fjord gjennom Skjern Å-deltaet, som er Danmarks eneste elvedelta.

Store områder langs den nedre del av elva og dens tilløp, fra Arnborg til munningen i Ringkøbing Fjord var utpekt til å bli Skjern Å nasjonalpark. Planene ble imidlertid oppgitt igjen i mars 2012.

## Referanser


## Eksterne lenker
* 
* Skjern Å – Vestjyllands Flod
* ''Skjern Å'' (Miljøministeriet, Skov- og Naturstyrelsen 2005)
* Turistinformation om Skjern Å i Ringkøbing Skjern kommune
Catherine Bullock

**Catherine Bullock** (født 1976) er en engelsk bratsjist bosatt i Oslo. 

Hun har sin musikkutdanning fra Royal Academy of Music hvor hun studerte fra 1994 til 1999. Etter endt utdanning flyttet hun til Oslo hvor hun har spilt i Oslo-Filharmonien i flere år. Hun har også spilt med Det Norske Kammerorkester, Oslo Sinfonietta og Ensemble Ernst.

Hun er aktivt innen kammermusikk og har blant annet spilt inn Mark Adderlys *Undeciphered Tremors* for bratsj og perkusjon sammen med perkusjonist Terje Viken. Hun har vært solist med Det Norske Kammerorkester og Oslo-Filharmonien. For utgivelsen *Low Jive*, hvor hun er en av solistene sammen med Oslo-Filharmonien, vant hun Spellemannprisen 2009 i klassen samtidsmusikk sammen med orkesteret, dirigentene Rolf Gupta og Peter Szilvay og solistene Peter Herresthal, Øystein Birkeland, Dan Styffe.

## Referanser


## Eksterne lenker
*
Stadil Fjord

**Stadil Fjord** er en innsjø i Danmark. Den ligger på Jylland, ca. 5 km nordvest for Ringkøbing.

Innsjøen har et areal på ca. 17,1 km². Maksimal dybde er på ca. 2,5 meter. sammen med Vest Stadil Fjord og Ringkøbing Fjord utgjorde Stadil Fjord tidligere et sammenhengende område, men etter menneskeskapte oppdemninger er disse nå adskilt.
Mossø

**Mossø** er en innsjø på Jylland i Danmark, den er Danmarks fjerde største innsjø og Jyllands nest største, etter Stadil Fjord. Den har et overflateareal på ca. 16,9 km² og en maksimal dybde på 22 meter.

Innsjøen er omgitt av skoger, enger og jordbruksland. Mossø ligger på grensen mellom Skanderborg kommune og Horsens kommune. Nærmeste byer er Skanderborg og Ry.

## Eksterne lenker
* 
* Om Mossø, fra Naturstyrelsen (dansk)
TV 2 Play (Danmark)

**TV 2 Play** er en dansk videostrømmetjeneste som eies av dansk TV 2. Tjenesten ble lansert 6. desember 2004 og het TV 2 Sputnik frem til 21. mai 2012. Tjenesten gir tilgang til mange av TV 2s programmer og smugtitting på kommende TV-programmer. Brukerne må tegne abonnement for å kunne se de fleste programmene. 

## Eksterne lenker
*
Andimilos

**Andimilos** (tidligere *Antimelos*, gresk: *Αντίμηλος*) er en gresk øy i Kykladene, 20 km nordvest for Milos. Administrativt er den del av kommunen Milos. Antimilos er en ubebodd øy av trakytt (vulkansk bergart) som er 671 meter høy, ofte kalt for Erimomilos («Ørkenmilos»). Det er en vulkansk øy og krateret er fremdeles tydelig. I antikken omformet innbyggerne på øya krateret til et åpent regnreservoar. 

På øya finnes en sjelden variant av en geit kalt med artsnavnet *Capra aegagrus pictus*. Den ligner, men er ikke den samme med den kretiske geita kjent som «kri-kri» (*Capra aegagrus creticus*).

## Historie
Etter en tolkning av Homers *[[Odysseen]]* var øya solguden Helios' handling hvor Odyssevs' følgesvenner slaktet de hellige kyrne til solguden. 

Tidligere øya var øya også kjent under navnet *Efyra* (Έφυρα, «vakttårn») eller *Efora* (Έφορα) ettersom man kunne se langt over havet fra det høyeste punktet på øya.

Et mulig forlik i forhistorisk tid kan antas på grunnlag av påviste rester av murvegger og pilspisser gjort av obsidian. Det er også sannsynlige levninger av en romersk sisterne eller førkristen kilde.

## Geografi
Antimilos ligger i den sørlige Egeerhavet ca 12 km nordvest for Milos. Den er 4,2 km lang og 2,9 km bred. Med Methana, Milos, Santorini og Nisyros ligger Andimilos som en bue av øyer i Egeerhavet. Øya består bergskråninger faller bratt mot havet. Øyas kystlinje er steinete, bare på sørkysten er det en grusstrender. Inntil tidlig kvartærperioden var Andimilos en aktiv vulkan.

## Natur
Øya har ingen skog eller trær, men en rik vegetasjon bestående av de typiske representanter av buskvekster som maki *(macchia)* og frygana *(garriga)* og ulike former for ugress.

Som nevnt er det på Andimilos en særegen variant av ville geiter *(Capra aegagrus pictus)*, og langs den steinete kysten er det en liten koloni av munkeseler. Det finnes også kykladiske slanger *(Macrovipera Swiss)*, en av de mest giftige slanger i Hellas, samt en øgleart som går under artsnavnet *Podarcis milensis*, også kalt for milos-veggfirfisle. Hvert kommer eleonorafalker, men mer vanlig forekommende arter er hvitøyeand, middelhavsmåke og rødfalk.

## Fredning og bevaring av naturen
Andimilos er en del av EU-prosjektet Natura 2000, område GR 4220007, Andimilos (Νήσος Αντίμηλος), samt også prosjektet Viktig fugleområde, *Important Bird Area (IBA)*, GR 152, som utgjør vestlige Milos, Antimilos og Polyegos (Δυτική Μήλος, Αντίμηλος και Πολύαιγος).

## Referanser


## Eksterne lenker
* 
* Offisielt nettsted for kommunen Milos (gresk og engelsk)
Jormundgand (album)

***Jormundgand*** er Helheim sitt debutalbum, utgitt i 1995. Albumet ble utgitt på CD og som LP i et begrenset opplag med alternativt cover. CD-en har bonussporet «Galder». Gjestevokalist var Mailin.

## Sporliste
*Tekster: Vanargandr, musikk som kreditert.
#«Jormundgand» &ndash; 7:48 (Hrimgrimnir)
#«Vigrids Vård» &ndash; 8:16 (Vanargandr)
#«Nidr ok Nordr liggr Helvegr» &ndash; 4:28 (Vanargandr)
#«Gravlagt i Eljudne» &ndash; 8:47 (Hrimgrimnir)
#«Svart Visdom» &ndash; 9:08 (Hrimgrimnir)
#«Jotnevandring» &ndash; 2:27 (Hrymr)
#«Nattravnens Tokt» &ndash; 5:10 (Vanargandr)

### Bonusspor på CD-en
#«Galder» &ndash; 3:16

## Musikere
### Helheim
*Hrimgrimnir: gitarer, vokal
*Vanargandr: bassgitar, vokal
*Hrmyr: trommer, perkusjon, keyboard, synth, programmering

### Øvrige musikere
*Knut Futhark: jødeharpe
*Thomas Krokeide: trompet
*Mailin: kvinnelige vokaler

## Referanser
Savino Guglielmetti

**Savino Guglielmetti** (født 26. november 1911 i Milano, død 23. januar 2006 samme sted) var en italiensk turner. Han var med i tre OL for Italia, og har to OL-gull og fem italienske mesterskap i turn. Han representerte turnforeningen *Artigianelli Club*, og senere *Società Ginnastica Pro Patria 1883*, der han ble trent av Mario Corrias.

Hans første OL var i 1932, her fikk han gull i hopp individuelt, samt at italia vant lagkonkurransen. Med to gull ble han konkurransens nest mestvinnende turner, bak landsmannen Romeo Neri, som fikk 3 gull. Han kom på femteplass sammenlagt.

Det ble ingen medaljer i neste OL, i Berlin i 1936. Med niendeplass i skranke og 14.-plass i ringer ble det bare 12.-plass sammenlagt. Det italienske laget fikk femteplass i lagkonkurransen.

Under OL i 1948, 36 år gammel, vant han heller ingen medaljer, og Italia fikk igjen 5.-plass i lagkonkurransen. Hans beste individuelle resultat ble 11.-plass i ringer og 19.-plass i bøylehest, noe som ga 32.-plass i mangekampen.

På nasjonalt nivå har han fem italienske mesterskap i turn, han ble italiensk mester i 1935 og årene 1937-40.

Etter sin karrière som aktiv fortsatte han som instruktør i Società Ginnastica Pro Patria 1883. Han ble skrevet inn i International Gymnastics Hall of Fame i 1998.

## Trivia
Som barn var han involvert i to ulykker som kunne blitt fatale. Han ble først overkjørt av en drosje, uten skader, og senere falt han ned fra en fireetasjers bygning, der han reddet seg ved å henge i noen elektriske kabler.

## Referanser


## Eksterne lenker
* 
* Profil på International Gymnastics Hall of Fame
Banedanmark

**Banedanmark** (tidligere Banestyrelsen) er et statseid dansk selskap med ansvar for vedlikehold og drift av jernbanenettet i Danmark.

Banedanmark ble skilt ut fra Danske Statsbaner i 1997, og er underlagt det danske Transportministeriet. Selskapet hadde  ansatte pr. 1. januar 2009. Per Jacobsen er administrerende direktør i Banedanmark.

## Referanser


## Eksterne lenker
* Banedanmark nettsider
František Tikal

**František Tikal** (født 18. juli 1933, død 10. august 2008 i Praha) var en tsjekkoslovakisk ishockeyspiller som deltok i de olympiske vinterleker 1960 i Squaw Valley og 1964 i Innsbruck.

Tikal vant en olympisk bronsemedalje i ishockey under vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. Tikal spilte sju kamper og scoret to mål i OL-turneringen.

## OL-medaljer
* 1964  Innsbruck -  Bronse i ishockey  Tsjekkoslovakia

## VM-medaljer
* 1965  Tammerfors -  Sølv  i ishockey 
* 1966  Ljubljana -  Sølv  i ishockey 
* 1957  Moskva -  Bronse  i ishockey 
* 1959  Oslo -  Bronse  i ishockey 
* 1963  Stockholm -  Bronse  i ishockey 
* 1964  Innsbruck -  Bronse i ishockey 

## Referanser


## Eksterne lenker
*
Hurtigløp på skøyter under Vinter-OL 2006 – 500 meter kvinner

**500 meter kvinner** var en øvelse i hurtigløp på skøyter under Vinter-OL 2006 og ble avholdt i Torino, Italia 14. februar 2006. Øvelsen bestod av 2 separate 500 meterløp hvor den sammenlagte tiden avgjorde resultatrekkefølgen.

## Rekorder
Før konkurransen var gjeldende verdensrekord og olympisk rekord:

500 meter (1 løp)

500 meter x 2 (2 løp)

Det ble ikke satt verken ny olympisk rekord eller verdensrekord.

## Resultater

34 år gammel russerinnen Svetlana Zjurova, som forlot skøyter for å bli mor i 2003, ble den eldste kvinnen som har vunnet gullmedalje i hurtigløp med tidene 38,23 og 38,34. I det siste paret i den andre 500 meteren, slo hun kinesiske Manli Wang, som var nest raskest i det første løpet med 38.31, med 0,13 sekunder da hun sikret seg gullmedaljen. Løpere fra Asia tok sju av de ni første plassene.

## Referanser


## Eksterne lenker
* 
* Resultater 500 m kvinner, fra NBCOlympics.com, besøkt 13. februar 2006
Frøhvite

**Frøhviten** eller *endospermen* er opplagsnæringen i et frø.

Hos blomsterplantene dannes frøhviten ved pollineringa idet en sædcelle fra pollenkornet går sammen med to haploide kjerne fra frøemnet. Dette betyr at frøhviten hos blomsterplantene er triploid.

De aller fleste frøplanter har frøhvite som fungerer som næring for kimen når frøet spirer. Et viktig unntak er orkidefamilien, som mangler frøhvite og som gjør at et spirende orkidefrø må komme i kontakt med sopphyfer som skaffer næring til den spirende planta.

## Referanser
Nevropsykiatri

**Nevropsykiatri** er et fagområde som omfatter studiet av psykiatriske symptomer som forekommer ved sykdommer og skader i sentralnervesystemet. Nevropsykiatri er et tverrvitenskapelig fagområde hvor man søker å integrere kunnskaper fra alle kliniske nevrovitenskaper.

Det finnes i Norge ingen egen spesialist-utdanning i nevropsykiatri, men i USA er nevropsykiatri en godkjent medisinsk underspesialitet av psykiatri eller nevrologi. Nevrologene bruker ofte betegnelsen «Behavioral Neurology» om stort sett det samme fagområdet.

En nevropsykiatrisk vurdering vil i tillegg til vanlig psykiatrisk kartlegging omfatte nevrologisk vurdering, nevroradiologiske og nevrofysiologiske undersøkelser. Ofte vil man også gjøre en nevropsykologisk undersøkelse.

## Tilgrensende fagområder
*Nevrologi
*Nevropsykologi
*Psykiatri
*Geriatri

## Litteratur
Værøy, H. & Værøy, M. G. (2004) *Nevropsykiatri (2. utg)* Gyldendal akademisk ISBN 8205311196
København-Bonn-erklæringene

**København-Bonn-erklæringene** er to separate erklæringer avgitt av Forbundsrepublikken Tysklands og Kongeriket Danmarks regjeringer i 1955. Erklæringene anerkjente rettighetene til den danske minoriteten i Sydslesvig og den tyske minoriteten i Nordslesvig. Erklæringene oppfattes som grenseområdenes «grunnlov».

København-Bonn-erklæringene medførte ingen særrettigheter for minoritetene, men slo fast at folk i grenseområdene selv kunne definere sin nasjonale og kulturelle identitet, og at det ikke skulle forekomme diskriminering på grunnlag av dette. Erklæringene uttrykte også et ønske om fredelig sameksistens mellom Tyskland og Danmark som stater.

De to erklæringene har svært lik ordlyd. Selv om de formelt sett ikke er bindende etter folkeretten, ble begge raskt implementert i de nasjonale lovverk.

## Referanser
Eksine

**Eksine** (exine) er den ytre veggen i et pollenkorn. Denne veggen består av svært motstandsdyktig materiale som gjør at pollen bevares godt selv om det utsettes for høye temperaturer eller kjemikalier. Pollen nedbrytes heller ikke i særlig grad av bakterier eller sopp. Eksinen gjør dermed at pollen kan finnes igjen i myrer og fossile lag (se palynologi)
Anton av Sachsen

**Anton av Sachsen** (født 27. desember 1755 i Dresden, død 6. juni 1836 i Pillnitz ved Dresden), med det fulle navn Anton Clemens Theodor Maria Joseph Johann Evangelista Johann Nepomuk Franz Xaver Aloys Januar, også kalt Anton den gode, var konge over kongeriket Sachsen fra 5. mai 1827 til 6. juni 1836.

Anton var den femte sønnen, og den tredje som overlevde, av kurfyrste Fredrik Christian av Sachsen og Maria Antonia av Bayern.

Anton overtok tronen i Sachsen etter sin bror Fredrik August I av Sachsen.

## Referanser
Dikaryot

**Dikaryote** celler har som navnet tilsier (di – to, karyos – kjerne) to kjerner, men det spesielle er at disse haploide kjernene ikke er smeltet sammen som hos normale diploide celler. Dikaryote celler finnes i hovedsak noen steder i livssyklus til noen sopper og hos den primære frøhviten hos blomsterplanter.
Patras

**Patras** (nygresk: *Πάτρα*; gammelgresk: *Πάτραι*) er den tredje største byen i Hellas, ved Patrasbukta på nordkysten av Peloponnes, rundt 215 km vest for Athen. Byen ble bygd ved foten av fjellet Panakhaiko med utsyn over Patrabukta. Den er hovedstad i prefekturet Akhaia. 

Patras' byområde består av  innbyggere, mens det større urbane området, som er dannet innenfor den nye kommunen Patras (i henhold til kommunereformen av 2011), hadde en befolkning på  (i 2011). Dens kjernebosetning har en historie som strekker seg over 4000 år. I romersk tid hadde den blitt en kosmopolitisk senter i det østlige Middelhavet, og i henhold til kristen tradisjon var det også stedet hvor apostelen Andreas fikk sitt martyrium. Gamlebyen ble ødelagt under den greske selvstendighetskrigen som begynte i 1821. Byen ble i 2006 valgt til Europeisk kulturhovedstad.

Byen har blitt kalt for «Hellas port til Vesten», og er et kommersielt sentrum Fra havnen blir det eksportert rosiner, korinter, olivenolje og vin. Byen har en betydelig tekstil- og lærindustri, og driver særlig med handel til Italia og resten av Vest-Europa. Den har to offentlige universiteter og et teknologisk institutt, en stor studentbefolkning og et betydelig vitenskapelig senter innenfor teknologisk utdannelse. Rio-Antirio-broen knytter Patras' vestlige forstad Rio til byen Antirrio og Peloponneshalvøya til det greske fastlandet.

Hver februar er byen vert for et av Europas største og mest fargerike karnevaler, hvor de mest kjente trekkene er store satiriske flåter og ekstravagante fester og parader. Det har mange tusener av besøkende. Patras er også kjent for å støtte egen gresk kultur med framføringer innenfor moderne teater- og litteratur. Byen var europeisk kulturhovedstad i 2006. 

## Referanser


## Eksterne lenker
*
Fylkesvei 1430

**Fylkesvei 1430** går mellom Skui og Økrisletta i Bærum.

Veien var frem til 26. mai 2009 del av europavei 16.

Frem til 2019 hadde veien mellom Bjørgumsaga og Vøyenenga betegnelsen fylkesvei 182 (Akershus). Per oktober 2021 var denne traséen overført til fylkesvei 168.

## Kommuner og knutepunkter

## Referanser




## Eksterne lenker
* Vegvesenets vegkart 
*
Germanische Leitstelle

**Germanische Leitstelle** var under andre verdenskrig en avdeling under SS-Hauptamt. Det hadde oppsyn med såkalt «germansk arbeid», det vil si rekruttering og propagandavirksomhet til SS i Oslo, København, Brussel og Haag. Sjef for SS-Hauptamt i Berlin var Obergruppenführer Gottlob Berger.

## Germanische Leitstelle i Norge

Germanische Leitstelle i Oslo ble etablert i 1941 og ble ledet av SS-Hauptsturmführer Karl Leib, svigersønnen til Gottlob Berger. Tyske myndighter rekvirerte Aschehoug-villaen i Drammensveien 99 som kontor for enheten. Høsten 1943 ble den flyttet til jugendvillaen i Colbjørnsens gate 1 bak slottet.

Blant oppgavene fra til organisasjonen var å rekruttere soldater til Waffen-SS' avdelinger for norske frivillige og medlemmer til Germanske-SS Norge. Germanische Leitstelle distribuerte propagandamateriale og ga dessuten ut tidsskriftene *[[Germansk Budstikke]]* og *[[SS-Heftet]]*, som var den norske utgaven av *[[SS-Leitheft]]*. De fikk senere også oppgaven å koordinere såkalt vitenskapelige arbeid for SS, *Germanisches Wissenschaftinnsats*, i Norge og overså derfor Ahnenerbes norske delegasjon, som var ledet av professor Hans Schwalm.

Ettersom Germanische Leitstelle arbeidet etter Heinrich Himmler og SS' pangermanske ideologi, hadde de et anstrengt forhold til Vidkun Quisling og NS-ledelsen. Pangermanismen hadde som endelig mål å samle hele den germanske rasen i ett stort rike. Quisling så på denne ideologien som en trussel mos NS' mer nasjonalistiske ideologi.

## Litteratur
* Bogen, Olav Christoffer: *Fremst i fylkingen. Germanske-SS Norge. Organisasjonens historie, skoleringsvirksomhet og ideologi*. Masteroppgave i historie, Universitetet i Oslo, 2008.
* Emberland, Terje og Fure, Jorunn Sem (red.): *Jakten på Germania: Fra nordensvermeri til SS-arkeologi*, Oslo 2009.
* Fure, Jorunn Sem: «Vitenskap og totalitær statsmakt», *Historisk Tidsskrift*, b. 83, nr 3 (2004).
* Fure, Jorunn Sem: *Universitetet i kamp 1940–1945*, Oslo 2007.
* Sørensen, Øystein: «Germanische Leitstelle in Norwegen», i Dahl, Hans Fredrik: *Norsk krigsleksikon 1940-45*, Oslo 1995.
Jan Klapáč

**Jan Klapáč** (født 27. februar 1941 i Praha) var en tsjekkoslovakisk ishockeyspiller som deltok i de olympiske vinterleker 1964 i Innsbruck og 1968 i Grenoble.

Klapáč vant en olympisk bronsemedalje i ishockey under vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.

Klapáč ble verdensmester i ishockey en gang, 1972 i Praha. Han spilte 110 landskamper for Tsjekkoslovakias herrelandslag i ishockey og scoret 56 mål.

## OL-medaljer
* 1968  Grenoble -  Sølv i ishockey  Tsjekkoslovakia
* 1964  Innsbruck -  Bronse i ishockey  Tsjekkoslovakia

## VM-medaljer
* 1972  Praha -  **Gull**  i ishockey 
* 1965  Tammerfors -  Sølv  i ishockey 
* 1966  Ljubljana -  Sølv  i ishockey 
* 1968  Grenoble -  Sølv  i ishockey 
* 1964  Innsbruck -  Bronse i ishockey 
* 1969  Stockholm -  Bronse i ishockey 
* 1970  Stockholm -  Bronse i ishockey 
* 1973  Moskva -  Bronse i ishockey 

## Referanser


## Eksterne lenker
*
Av norrøn ætt

***Av norrøn ætt*** er Helheim sitt andre full-lengde album. Det ble utgitt i 1997 på CD (Solistitium Records) og LP (Perverted Taste). Albumet ble utgitt på nytt på Dark Essence Records i 2006 som digipak. Logo og cover-kunst av H'grimnir. Gjestemusikere er Haldis på fiolin og Belinda på trompet og med sopran-vokaler. 

## Sporliste
Alle tekster av V’gandr om ikke annet angitt
#«En forgangen tid» &ndash; 2:54 (musikk: Hrymr)
#«Vinterdøden» &ndash; 10:18 (musikk: H’grimnir)
#«Fra ginnunga-gap til evig tid» &ndash; 6:50 (musikk: V’gandr)
#«Mørk, evig vinter» &ndash; 9:25 (musikk: V’gandr)
#«Åpenbaringens natt» &ndash; 7:24 (musikk: V’gandr)
#«De eteriske åndevesenes skumringsdans» &ndash; 8:45 (musikk: H’grimnir)
#«Av norrøn ætt» &ndash; 9:34 (musikk: H’grimnir)

## Musikere
### Helheim
*H’grimnir: gitarer, vokal
*Hrymr: trommer, piano, jødeharpe
*V’gandr: bassgitar, vokal

### Gjester
*Belinda: vokal (sopran), trompet
*Haldis: fiolin

## Produksjon, PR
* Engineer &ndash; Pytten
* Produsenter &ndash; Helheim, Pytten
* Logo og cover-kunst &ndash; H'grimnir. 
* Layout &ndash; BB&E Advertising, Erik Andersen, Jonne, Scan-Lito
* Fotograf &ndash; Helge Skodvin

## Referanser


## Eksterne lenker
*
Olivia Hussey

**Olivia Hussey** (født **Olivia Osuna**; 1951–2024) var en britisk skuespiller som spilte rollen som Julie i Franco Zeffirellis filmversjon av *[[Romeo og Julie]]* fra 1968. Hun debuterte som skuespiller i filmene *The Battle of the Villa Fiorita* og *Cup Fever* i 1965 og medvirket i over 41 filmer.

## Bakgrunn og familie
Hussey ble født som Olivia Osuna i Argentina og flyttet syv år gammel til London sammen med moren og broren. Hun snakket engelsk med svak spansk aksent da hun medvirket som Julie Zeffirellis film. Faren var den argentinske operasangeren Andres Osuna av spansk herkomst og moren var sekretæren Alma Joy Hussey datter av briter som bodde i Buenos Aires. Foreldrene ble skilt da hun var to år gammel Hun hadde ikke fylt 16 år da innspillingen begynte og hadde ikke hatt kjæreste.

Hussey ble først gift med skuespilleren Dean Paul Martin (sønn av Dean Martin) i 1971. De fikk sønnen Alexander Dean Martin sammen. Han ble senere skuespiller i likhet med foreldrene. Martin og Hussey tok ut skilsmisse i 1978. Dean Paul Martin omkom i 1987 da hans F-4 Phantom jagerfly styrtet i San Bernardino-fjellene i California.

I 1980 giftet Hussey seg på nytt med den japanske musikeren Akira Fuse og de fikk sønnen Max (født 1983) sammen. Hun ble skilt fra Fuse i 1989 og to år senere giftet hun seg med den amerikanske musikeren David Glen Eisley. I oktober 1993 fødte hun en datter som de kalte India Eisley som også jobber som skuespiller og spiller inn en tenåringsdramaserie som heter *[[The Secret Life of the American Teenager]]*.

## Karriere
Hun opptrådte 13 år gammel i *The Prime of Miss Jean Brodie* i teateroppsetning sammen med Vanessa Redgrave.

Hennes roller inkluderer blant annet rollen som *Jessica Bradford* i den kanadiske skrekkfilmen *[[Black Christmas]]* fra 1974, som Maria (Jesu mor) i TV-produksjonen av ''Jesus fra Nasaret'' fra 1977 og rollen som *Rosalie Otterbourne* i filmen *[[Death on the Nile]]* (1978) der skuespillere som Peter Ustinov var med. I 2003 spilte Hussey hovedrollen i en filmatisering av livet til Mor Teresa som hun ble tildelt en CAMIE-pris for.

Hussey ble hyllet av mange for sin unike stemme. Ektemannen hennes foreslo at hun skulle prøve ut stemmearbeid i en animasjonsfilm. Hun har derfor en håndfull bemerkelsesverdige kreditter og ble nominert for «Outstanding Individual Achievement» og hun ble nominert til en Annie Awards for sitt arbeid i filmen *Batman Beyond*.

## Referanser

## Eksterne lenker
* 
* 
*
Christian Bösiger

**Christian Bösiger** (født 22. mars 1984 i Olten) er en sveitsisk badmintonspiller. Han har ingen større internasjonale mesterskapstitler, men kvalifiserte seg for VM i 2007 der han tapte i første runde mot Chetan Anand fra India. Bösinger var tatt ut til å representere Sveits under Sommer-OL 2008, der han røk ut i andre runde mot Przemysław Wacha fra Polen. 

## Referanser


## Eksterne lenker
*
Bao Chunlai

**Bao Chunlai** (født 1983) er en kinesisk badmintonspiller. Han har ingen større internasjonale mesterskapstitler, har ett sølv og to bronser fra verdensmesterskap. Chunlai var tatt ut til å representere Kina under Sommer-OL 2008, der han røk ut i kvartfinalen mot Lee Hyun-il fra Sør-Korea. 

## Referanser


## Eksterne lenker
*
Ville Lång

**Ville Lång** (født 14. februar 1985) er en finsk badmintonspiller. Han har ingen større internasjonale mesterskapstitler, men har en bronsemedalje fra Junior-VM i 2003. Lång var tatt ut til å representere Finland under Sommer-OL 2008, der han røk ut i tredje runde mot Sony Dwi Kuncoro fra Indonesia. 

## Referanser


## Eksterne lenker
*
Bob Elliott

**Robert Brackett «Bob» Elliott** (født 26. mars 1923, død 2. februar 2016) var en amerikansk komiker og skuespiller, best kjent fra komikerduoen Bob & Ray, sammen med Ray Goulding. Giftet seg med sin kone Lee i 1954 og fikk 5 barn, deriblant komikeren og skuespilleren Chris Elliott. Han var også bestefaren til komikeren og skuespilleren Abby Elliott, kjent fra *[[Saturday Night Live]]*.

## Filmografi

### Film

### Television

## Referanser


## Eksterne lenker
* 
* Bob Elliott hos NNDB
* A Professionally Funny Family
Landsmannschaft

**Landsmannschaft** kan referere til

* et slags brorskap, se Landsmannschaft (Studentenverbindung)
* et forbund for landsforviste som oppstår etter den andre verdenskrig
Nicky Katt

**Nicholas Lea «Nicky» Katt** (1970–2025) var en amerikansk skuespiller som er mest kjent for sin rolle som den uortodokse læreren Harry Senate i David E. Kelley sin TV-dramaserie *[[Boston Public]]*.

Katt har vært med i mange filmer og han spiller ofte usympatiske karakterer for eksempel voldtektsmannen i *A Time to Kill* og som en bitter business-rival i filmen *Boiler Room*. Han var også stemmen til karakteren Atton Rand i *[[Star Wars Knights of the Old Republic II: The Sith Lords]]*.

Katt debuterte som skuespiller med karakteren Bookie i TV-serien *[[Fantasy Island]]* i 1980. Han har spilt i mange kjente filmer siden han debuterte som skuespiller, blant annet i filmen A *Time Kill* (1996), *The Way of the gun* (2002), *Secondhand Lions* (2003) og han var med som et SWAT-medlem i filmen *[[The Dark Knight]]* fra 2008.

## Filmografi (utvalg)
* 1989 *[[Nabo-hysteri]]* som Steve Kuntz
* 1993 *[[Dazed and Confused (film)|Dazed and Confused]]* som Clint Bruno
* 1996 *[[A Time to Kill]]*
* 1997 *[[Batman & Robin]]* som Spike
* 1998 *[[One True Thing]]* som Jordan Belzer
* 1999 *[[The Limey]]* som leiemorderen Stacy.
* 2000 *[[En time fra Wall Street]]* som Greg Weinstein
* 2002 *[[Insomnia (2002)|Insomnia]]* som Fred Duggar
* 2007 *[[Grindhouse]]* som Joe
* 2013 *[[Mitt liv med Liberace]]* som mr. Y

## Referanser


## Eksterne lenker
*
Vlastimil Bubník

**Vlastimil Bubník** (født 18. mars 1931 i Kelč, død 6. januar 2015 i Brno) var en tsjekkoslovakisk ishockeyspiller og fotballspiller som deltok i De olympiske vinterleker i 1952 i Oslo, 1956 i Cortina d'Ampezzo, 1960 i Sqauw Valley, 1964 i Innsbruck og Europacupen i fotball i 1960.

Bubník vant en olympisk bronsemedalje i ishockey under Vinter-OL i 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.

Bubník spilte 127 landskamper for Tsjekkoslovakias herrelandslag i ishockey og scoret 121 mål. Han spilte også fotball på landslagsnivå, elleve kamper for Tsjekkoslovakias herrelandslag i fotball og fire mål. Han scoret ett mål mot  under bronsefinalen i Europacupen i fotball for landslag 1960, som  vant 2–0.

## OL-medaljer
* 1964  Innsbruck -  Bronse i ishockey  Tsjekkoslovakia

## VM-medaljer
* 1961  Genève/Lausanne -  Sølv  i ishockey 
* 1955  Moskva -  Bronse  i ishockey 
* 1963  Stockholm -  Bronse  i ishockey 
* 1964  Innsbruck -  Bronse i ishockey 

## Referanser


## Eksterne lenker
*
Jernbane i Burundi

Per 2010 eksisterer det ingen nasjonal **jernbaneinfrastruktur i Burundi**. Landet har imidlertid planer om å opprette jernbaneforbindelse til nabolandene.

## Foreslåtte jernbaneforbindelser til naboland
* Den demokratiske republikken Kongo - Den demokratiske republikken Kongo har sporvidden 1&nbsp;067 mm på sitt nettverk
* Rwanda - Rwanda har ingen jernbanenettverk per i dag
* Tanzania - Tanzania har meterspor (1&nbsp;000 mm) og spor med sporvidden 1&nbsp;067 mm, TAZARA 

## Se også
*Transport i Burundi
*East African Railway Master Plan
*Liste over jernbanestasjoner i Burundi
Wang Manli

**Wang Manli** (født 17. mars 1973 i Mudanjiang, Heilongjiang) er en kinesisk skøyteløper som vant sølvmedalje på damenes 500 m ved Vinter-OL 2006 og tok sølvmedalje sammenlagt under sprint-VM i 2006. Hun vant 500 m under VM på skøyter, enkeltdistanser for damer i både 2004 og 2005.

## Personlige rekorder

## Referanser


## Eksterne lenker
* 
*
Landsmannschaft (Studentenverbindung)

**Landsmannschaft** (latin Natio, nationes flertall) er en form for studentforening på tvers av ulike studieretninger med livslangt medlemskap. I tyske universiteter ble dette uttrykket brukt for en gruppe universitetsmedlemmer (studenter, rektor, professorer) som kom fra samme område. Senere var det kun studenter som kunne bli medlemmer, og Landsmannschaft er i dag en vanlig form for studentforeniger i tysktalende land.

De aller fleste Landsmannschaft er nå medlem av Coburg Convent (CC), som består av hundre medlemsforeninger. Coburger Convent danner dermed en av de største tyske studentparaplyorganisasjoner, og inkluderer også Turnerschaften (som er en annen type studentforening).
Nobodies

**Nobodies** er et rockeband fra Eiken/Vennesla.

## Medlemmer
;Nåværende
*Ben Venom – vokal (2006 – idag)
*Bender Midiman – gitar (1999 – idag)
*Jack The Rip-Off – gitar (2006 – idag)
*Johnny Gas – bass (1999 – idag)
*The N!lz – trommer (1999 – idag)
 
;Tidligere 
*Daddy Cool – vokal (2000 – 2005)
*Harald V – vokal (2005 – 2006)
*J.O.T – gitar (2000 – 2005)

## Diskografi
**[[Oh Yes, There Will Be Blood...]]* (2006)

## Eksterne lenker
*  
* Nobodies på Urørt
Agnete Brun

**Agnete Brun** (født 1968) er en norsk fotograf. Hun har jobbet i *[[Dagbladet]]*s featuremagasin. Agnete er datter av fotografen Johan Brun, som jobbet i samme avis i over 40 år.

Agnete Brun regnes som en av Norges beste portrettfotografer. Hun startet som frilansjournalist i 1989, begynte spesialiseringen innen portrettfotografi i 1995, og fikk fast ansettelse i *[[Dagbladet Magasinet]]* i 1999.

I 2014 sluttet hun i *Dagbladet* og begynte som frilansfotograf.

Agnete Brun ble tildelt Fotografiprisen, Norges Fotografforbunds hederspris, i 2001. Hun fikk Folkelarmprisen 2025 i klassen «årets visuelle uttrykk – foto, platecover eller grafisk uttrykk» for et fotografi av Håkon Høgemo.

## Referanser


## Eksterne lenker
*
Agios Georgios kraftverk

**Agios Georgios kraftverk** er et kombinert gasskraftverk og oljekraftverk i regionen Attika i Hellas. Det har en installert produksjonskapasitet på 360 MW fordelt på 2 blokker / turbiner. Operatør er Public Power Corp. 

Anlegget ble utbygd i årene 1968–1971. Brenselstypen er naturgass og råolje. 

De totale CO2-utslippene i 2008 var ca. 976&nbsp;000 tonn, mens det samme årets kvote var 639&nbsp;000 tonn.

## Se også
* Liste over verdens største kullkraftverk

## Referanser


## Eksterne lenker
* Industcards – «Gas- and Oil-Fired Plants in Greece»
Halmstad skole

**Halmstad skole** er en barneskole i Rygge i Moss kommune, ved Rygge stasjon og Ryggehallen. 

Den ble dannet i 2006 gjennom sammenslåing av Halmstad skole (barmetrinnet) og Halmstad ungdomsskole. Skolen har om lag 350 elever og 50 ansatte.

## Referanser


## Eksterne lenker
*
Distromo gasskraftverk

**Distromo gasskraftverk** er et moderne gasskraftverk i regionen Viotia i Hellas. Det har en installert produksjonskapasitet på 320 MW fordelt på é blokk / 2+1 turbiner. Operatør er Endesa Hellas.

Anlegget ble utbygd fra omkring 2000 til 2007. Brenselstypen er naturgass og teknologien er levert av Alstom.

## Referanser


## Eksterne lenker
* Industcards – «Gas Turbine and Combined-Cycle Power Plants in Greece»
Lavrio Megalo gasskraftverk

**Lavrio Megalo gasskraftverk** (engelsk: *Lavrio Megalo Power Station*) er et gasskraftverk i regionen Attika i det sentrale Hellas. Det har en installert produksjonskapasitet på 569 MW fordelt på 1 blokker / 2+1 turbiner. Operatør er Public Power Corp.

Anlegget ble utbygd fra omkring 1995 til 1999. Brenselstypen er naturgass og teknologien er levert av Alstom.

## Eksterne lenker
* Industcards – «Gas Turbine and Combined-Cycle Power Plants in Greece»
Jevgenij Velitsjko

**Jevgenij Aleksandrovitsj Velitsjko** (russisk: Евгений Александрович Величко; født 2. april 1987) er en kasakhstansk tidligere langrennsløper.

Han representerte Kasakhstan under Vinter-OL 2010 i Vancouver.

Under Vinter-OL 2022 i Beijing, ble han nummer 62 på sprinten. 

## Referanser


## Eksterne lenker
*
Blod og ild

***Blod og ild*** er Helheim sitt tredje full-lengde album. Det ble utgitt i 2000 på CD (Ars Metalli). Albumet ble utgitt på nytt på Dark Essence Records i 2008 som digipak, med sporene fra *[[Terrorveldet]]* som bonus-spor.

## Sporliste
#«Blod og ild» &ndash; 4:55
#«Evig» &ndash; 4:06
#«Helheim (part II)» &ndash; 2:13
#«Jernskogen» &ndash; 3:44
#«Åsgårdsreien» &ndash; 4:18
#«Kjenn din fiende» &ndash; 6:14
#«Odins moy» &ndash; 4:29
#«Terrorveldet» &ndash; 6:58
#«Yme» &ndash; 2:44

### Bonus-spor i nyutgivelsen
#«Helheim (part I)» &ndash; 4:31
#«Jernskogen» &ndash; 4:38
#«Cosmic winter» &ndash; 5:45

## Musikere
*H'grimnir: gitarer, vokal
*Hrymr: trommer, programmering
*V'gandr: bassgitar, vokal
*Thorbjørn: gitar
*Lindheim: keyboards

## Referanser


## Eksterne lenker
*
Syvende dags Kristne

**Syvende dags Kristne** er et trossamfunn som er en del av kristendommen som har sabbaten (lørdag) som hviledag.   Andre trossamfunn i denne kategorien er:

*Church of God International (USA og andre land)
*Church of God Seventh Day (USA og andre land)
*Intercontinental Church of God (USA og andre land)
*Seventh Day Baptists (USA og andre land)
*Syvendedagsadventister (USA og andre land) 
*United Church of God (USA og andre land)

På 1600-tallet fantes Seventh Day Baptists i London i England.  Det var *Seventh Day Baptists* i Oliver Cromwells hær. Det finns små grupper i USA og andre land, blant andre Nederland. Messianske jøder er i denne kategorien av kristne som har sabbaten (lørdag) som hviledag.

## Eksterne lenker
* Syvende dags Kristne
* http://www.icgchurches.org/Norway/norwayhome.shtml
* http://www.icgchurches.org/UK/Scotlandhome.shtml
* http://www.intercontinentalcog.org/index.php